חדי העין הבחינו במשחק הגביע אתמול (חמישי) בין הפועל עכו למכבי כפר קאסם במסגרת גביע המדינה, שהסתיים ב-0:1 לצפוניים, שמו לב שמההרכב נגרעו שני השחקנים דילן דמרואווי ועמראן אלקרינאווי.
מתברר שהשניים הודחו מה-11 לאחר שהתקוטטו באימון המסכם שלפני המשחק. אגב, במהלך המחצית השנייה הם שולבו במשחק ואלקרנאווי גם כבש את שער הניצחון מבישול מצוין של סיראז' נאסר שאמר: "ידענו שזה יהיה קשה ככה זה במשחקי גביע, אבל התמודדנו עם זה טוב והשגנו את מה שרצינו, זה לקח קצת יותר מדי זמן ועצבים, אבל בסוף חזרנו הביתה מרוצים".
הקבוצה במצב רוח מרומם במיוחד אחרי שני ניצחונות בליגה ובגביע. הקבוצה תנסה להתחזק במספר שחקנים זרים וישראלים כאחד לקראת המשך המאבקים והיא מתכוננת למשחק התחתית מול אשקלון ביום שני כאשר להרכב יחזרו שני המוצהבים ברונו איבה וגבי קניקובסקי.